Årsberetning – DEKS

DEKS faglige rådgivningsgruppe har holdt møde i 2023 hhv. d. 24/1 (Teams) samt d. 7/3 (Teams samt ved personligt fremmøde). Udover rådgivningsarbejdet har DSKM’s repræsentanter vanen tro været med til at organisere årets brugermøde.

Årets brugermøde blev holdt i København ved DGI byen d. 24.-25. september. Herlev Hospital dannede rammerne for årets indledende besøg på de diagnostiske afdelinger forud for selve brugermødet og her repræsenterede Herlev KMA på fineste vis det kliniske mikrobiologiske speciale. På det efterfølgende brugermøde var specialet bredt repræsenteret i flere sessioner hvor emner som kvalitetssikring, patientsikkerhed og fækal mikrobiota transplantation blev gennemgået.